Greek weird wave

Greek weird wave ονομάζεται ένα σύγχρονο καλλιτεχνικό ρεύμα του ελληνικού κινηματογράφου. Οι ταινίες που ανήκουν στο είδος συνήθως πραγματεύονται κοινωνικά ζητήματα μέσω μίας περίεργης οδού που περιλαμβάνει σουρεαλιστικά στοιχεία και ιδιαίτερα πλάνα,Μαριάνθη Δόβρη. Greek Weird Wave: 5 ταινίες για να το κατανοήσεις. neolaia.gr. 05-06-2020. Ανακτήθηκε στις 17/10/2024. ενώ κεντρικός πυρήνας της θεματολογίας σχετίζεται με την οικογένεια ως θεσμό και αξία υπό αμφισβήτηση.

Όπως έχει υπογραμμίσει η Αθηνά Ραχήλ Τσαγγάρη σε συνέντευξή της: «Είναι ελληνική εμμονή. Η αντίδραση στην πολιτική και στην οικονομία αντιμετωπίζει τόσα προβλήματα, γιατί διοικούνται ως οικογένειες. Σημασία έχει ποιους ξέρεις». Το συγκεκριμένο κύμα, έρχεται να αμαυρώσει την αξία της «αγίας ελληνικής οικογένειας», αναδεικνύοντας την σαθρότητά της λόγω της οποίας δημιουργούνται και τα σαθρά θεμέλια μιας ολόκληρης κοινωνίας, η οποία δηλητηριάζει με τη σειρά της το πολιτικό και οικονομικό γίγνεσθαι.Ιωάννα Κατσίμπα. Greek Weird Wave: Το «κύμα» του Λάνθιμου. cnn.gr. Δευτέρα, 11 Οκτωβρίου 2021. Ανακτήθηκε στις 17/10/2024.

Οι ταινίες που συγκαταλέγονται στο ρεύμα έχουν αποσπάσει πολλές υποψηφιότητες και βραβεία ακόμη και σε μεγάλα διεθνή φεστιβάλ, όπως οι Κάννες, αλλά και τα Όσκαρ.  

Οι απαρχές του Greek weird wave μπορούν να εντοπιστούν στην ελληνική οικονομική κρίση μετά το 2009,A Beginner's Guide To Greek Weird Wave | What Is It?. cinemawavesblog.com. Ανακτήθηκε στις 17/10/2024.A Helpful Guide to the Greek Weird Wave. curzon.com. 27/11/2023. Ανακτήθηκε στις 17/10/2024. αλλά ο όρος Greek weird wave ξεκίνησε να αναπαράγεται από τον δημοσιογράφο Στιβ Ρόουζ στο άρθρο του «Attenberg, Dogtooth and the weird wave of Greek Cinema» που δημοσιεύτηκε στην εφημερίδα The Guardian (27/8/2011).Steve Rose. Attenberg, Dogtooth and the weird wave of Greek cinema. theguardian.com. Sat 27 Aug 2011. Ανακτήθηκε στις 17/10/2024. Κατά τον ίδιο, το «Weird Wave of Greek Cinema» περιλαμβάνει «τον συνεχώς αυξανόμενο αριθμό των ανεξάρτητων και ανεξήγητα παράξενων, νέων ελληνικών ταινιών».

Αυτό το «αλλόκοτο» (weird) ρεύμα, που είχε την αφετηρία του γύρω στο 2010, βασίστηκε εν πολλοίς στις σεναριακές και μορφικές εμπνεύσεις του σκηνοθέτη Γιώργου Λάνθιμου και του σεναριογράφου του Ευθύμη Φιλίππου. Υπήρξε η συνεργασία Λάνθιμου και Τσαγγάρη και τα σενάρια του σεναριογράφου τους Φιλίππου, που έδωσαν έναν ιδιαίτερο τόνο στα έργα, και ορισμένες εκλεκτικές συγγένειες με τους υπόλοιπους νέους σκηνοθέτες.Θόδωρος Σούμας. Το ελληνικό, νέο μυθοπλαστικό σινεμά: απόπειρα οριοθέτησης και κατάταξης. bookpress.gr. 3 Μαρτίου 2021. Ανακτήθηκε στις 17/10/2024.

Στο Greek weird wave ανήκουν ταινίες όπως οι Κυνόδοντας του Γιώργου Λάνθιμου, Miss Violence του Αλέξανδρου Αβρανά, Άφτερλωβ του Στέργιου Πάσχου, Attenberg της Αθηνάς Ραχήλ Τσαγγάρη και Στρέλλα του Πάνου Κούτρα.

Ακόμη ο Αργύρης Παπαδημητρόπουλος σκηνοθέτησε το Wastedyouth το 2011 και το Suntan το 2016, ο Σύλλας Τζουμέρκας την Έκρηξη το 2014 και το Θαύμα της θάλασσας των Σαργασσών το 2018, ο Μπάμπης Μακρίδης το L το 2011 και τον Οίκτο το 2018, ο Αλέξανδρος Αβρανάς το MissViolence το 2013 και το Lovemenot το 2017, η Αθηνά Ραχήλ Τσαγγάρη το Chevalier το 2015, ο Έκτορας Λυγίζος το Αγόρι τρώει το φαγητό του πουλιού το 2012, o Μιχάλης Κωνσταντάτος το Lutton το 2013 και τα Μικρά όμορφα άλογα το 2020, ο Γιώργος Γεωργόπουλος το Tungsten το 2010, και ο Πάνος Κούτρας την Στρέλλα το 2009 και το Ξενία το 2014.

 Παραπομπές 

 Εξωτερικοί σύνδεσμοι 
 Μία λίστα στην IMDb με 26 ταινίες του Greek weird wave.
 Dimitris Papanikolaou. Greek Weird Wave: A Cinema of Biopolitics.

Κατηγορία:Κινηματογράφος στην Ελλάδα
Κατηγορία:Καλλιτεχνικά ρεύματα
Κατηγορία:Μεταμοντερνισμός